OpenLLM-France/wikimedia huggingface dataset:
# Leuberic

Leuberic fou bisbe d'Urgell. Es té constància documental de la seva participació en els concilis de Toledo tretzè (683), quinzè (688) i setzè (693).

## Referències

* ↑ «bisbat d’Urgell | enciclopedia.cat». [Consulta: 12 octubre 2022].
# René Heuvelmans

René Heuvelmans (Meerhout, província d'Anvers, 26 d'agost de 1939) va ser un ciclista belga, que fou professional entre 1963 i 1968.

## Palmarès

* 1963
** 1r al Tour de Loir i Cher i vencedor d'una etapa

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Partit Autonomista Nacional

El Partit Autonomista Nacional (PAN) va ser un partit polític argentí d'ideologia liberal i conservador, que va governar l'Argentina durant el període 1880-1916, creat el 15 de març de 1874 per la unió dels partits Autonomista d'Adolfo Alsina i Nacional de Nicolás Avellaneda. La seva principal figura va ser Julio Argentino Roca, president de la Nació en dues oportunitats.
Representant de la classe alta portenya, el PAN va exercir un lideratge paternalista i es va mantenir en el poder per mitjà de la denominada màquina electoral, metàfora de frau electoral, implementat mitjançant la manipulació del vot cantat. En economía va impulsar el model agroexportador, que privilegiava la producció ramadera i cerealera de la Pampa humida i va ser clau en l'expansió de la xarxa ferroviària argentina.
Si bé era un partit conservador, els homes del PAN eren laicistes i s'adherien al positivisme; en referència al cultural s'evidencien corrents europeitzants. L'hegemonia política del PAN es va relacionar amb l'anomenada Generació del 80.
Després de la Revolució de 1890 va aparèixer dintre del PAN un corrent oposat a la política de Roca, que es va conèixer com a línia modernista, que proposava una modernització institucional del país, amb la finalitat d'obrir camí a un sistema de tipus democràtic, abandonant el frau com a mètode per perpetuar-se en el poder. Van pertànyer a aquest corrent Roque Sáenz Peña, Carlos Pellegrini, Miguel Cané, Ramón J. Cárcano, entre d'altres. Va ser sota el mandat de Roque Sáenz Penya, que va ser sancionada la llei de sufragi universal, secret i obligatori que va permetre celebrar eleccions lliures el 1916.
El principal partit opositor, encara que en una política d'abstenció electoral a causa de la falta de llibertat política, va ser la Unió Cívica Radical (UCR), sorgida poc després de la Revolució del Parc de 1890. Després de la reforma electoral de 1912, i de les eleccions presidencials de 1916, en les quals la UCR va guanyar la presidència, el PAN va desaparèixer.
Van pertànyer a aquest partit els següents presidents:
* Nicolás Avellaneda (1874 - 1880)
* Julio Argentino Roca (1880-1886, 1898-1904)
* Miguel Juárez Celman (1886-1890)
* Carlos Pellegrini (1890-1892)
* Luis Sáenz Peña (1892-1895)
* José Evaristo Uriburu (1895-1898)
* Manuel Quintana (1904-1906)
* José Figueroa Alcorta (1906-1910)
* Roque Sáenz Peña (1910-1914)
* Victorino de la Plaza (1914-1916)
# La Creu (l'Esquirol)

La Creu és una masia de Cantonigròs, municipi de l'Esquirol (Osona), inclosa a l'Inventari del Patrimoni Arquitectònic de Catalunya.

## Descripció

Masia de planta rectangular, coberta a dues vessants i amb el carener paral·lel a la façana, la qual està situada a migdia. Consta de planta baixa, primer pis i golfes. La façana presenta dos portals rectangulars un a cada banda del cos antic. Als dos extrems s'hi adossen cossos amb portals d'arc rebaixat. Damunt els portals antics hi ha finestres amb ampits motllurats. A la part de tramuntana hi ha portals tapiats i altres obertures modernes. Llevant i ponent sembla que són els murs més antics de pedra grogosa, mentre els altres sectors són de pedra més blava i més reformats. És construïda amb pedra sense polir, però moltes obertures són de pedra picada llevat d'alguns afegitons de totxo.

## Història

Està situada sota el Cingle d'Aiats i la seva història va unida a la del mas de Caselles. És, junt amb el mas de La Cabreta, una de les masoveries de Caselles, antic mas que trobem registrat en el fogatge de la parròquia i terme de Sant Julià de Cabrera de l'any 1553. L'edificació no conserva cap dada constructiva que ens permeti identificar l'època en què es construir.

## Referències

* 1 2 «La Creu». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 setembre 2017].
# Murphy (Carolina del Nord)

Murphy és una població dels Estats Units a l'estat de Carolina del Nord. Segons el cens del 2000 tenia 1.568 habitants.

## Demografia

Segons el cens del 2000, Murphy tenia 1.568 habitants, 725 habitatges i 440 famílies. La densitat de població era de 265,5 habitants per km².
Dels 725 habitatges en un 22,2% hi vivien nens de menys de 18 anys, en un 41,5% hi vivien parelles casades, en un 15,6% dones solteres, i en un 39,3% no eren unitats familiars. En el 36,4% dels habitatges hi vivien persones soles el 21,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,13 i el nombre mitjà de persones que vivien en cada família era de 2,71.
Per edats la població es repartia de la següent manera: un 20,3% tenia menys de 18 anys, un 8,9% entre 18 i 24, un 23,2% entre 25 i 44, un 23,4% de 45 a 60 i un 24,2% 65 anys o més.
L'edat mediana era de 43 anys. Per cada 100 dones de 18 o més anys hi havia 80,6 homes.
La renda mediana per habitatge era de 24.952 $ i la renda mediana per família de 35.234 $. Els homes tenien una renda mediana de 30.395 $ mentre que les dones 16.908 $. La renda per capita de la població era de 16.926 $. Entorn del 16,7% de les famílies i el 22,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Murphy». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Murphy». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# NaN

En informàtica, NaN, acrònim en anglès de Not a Number (en català: No Numèric, literalment:"no és un nombre"), es fa servir per referir-se a representacions d'indeterminacions, arrels de nombres negatius (nombres imaginaris), etc. En general, simbolitza qualsevol operació quin resultat no es pot expressar amb un valor numèric vàlid. Forma part de l'estàndard IEEE 754.
És utilitzat com a funció en diferents llenguatges de programació.

## Referències

* ↑ «JavaScript NaN Property». [Consulta: 22 gener 2021].
* ↑ «Python Tutorial: A Tutorial». [Consulta: 22 gener 2021].
* ↑ «PHP: is_nan - Manual». [Consulta: 22 gener 2021].
# Punta seca

La punta seca és una tècnica de gravat de la família de gravats, en la qual s'incideix una imatge en una placa (o "matriu") amb una "agulla" de punta dura de metall afilat o punta de diamant. En principi, el mètode és pràcticament idèntic al gravat. La diferència està en l'ús d'eines, i que la carena elevada al llarg del solc no es raspa ni és llima com en el gravat.
Amb aquest mot definim tant l'instrument com la tècnica de gravat.
* Instrument que sembla un llapis, amb una punta d'un acer dur o d'una pedra com el diamant.
* La punta seca és una modalitat de gravat al buit; la tinta es diposita a les parts gravades. La matriu és de metall; això significa que és un gravat calcogràfic. Com calcografia, es treballa de manera directa per acció manual.

## Procés

Aquesta tècnica és molt similar a la del gravat al burí. L'artista dibuixa la imatge sobre una planxa de zinc o de coure, sense tractar. A mesura que es va fent la incisió es va produint un solc, aixecant a banda i banda una espècie de suaus crestes de metall anomenades rebaves o barbes. Aquestes rebaves retenen certa quantitat de tinta i donen al traç de la punta seca un aspecte ric i vellutat. Les rebaves són delicades i es desgasten amb la contínua pressió del tòrcul per què no s'acostuma a fer un tiratge superior a 20 o 30 estampes. Per augmentar les possibilitats del tiratge es pot encerar la matriu. Com qualsevol gravat calcogràfic, l'estampació de la punta seca es fa entintant la planxa, netejant-la, col·locant un paper humit damunt d'ella i introduint-la en el tòrcul.

## Artistes

* Dürer, el primer artista que sabem que utilitza aquesta tècnica.
* Rembrandt

## Galeria d'imatges

* Rembrandt, The Hundred Guilder, 1647-1649, punta seca i burí, 27.8 x 38.8 cm.
* Ernst Opple, Ballarina, punta seca, 20.7 x 15.6 cm.
* Wilhelm Lehmbruck, Jünglings-Halbakt, punta seca, 15.8 x 12 cm,1911

## Referències

* ↑ Glossary of Printmaking Terms
# Llac Mackay

El llac Mackay (en anglès: Mackay Lake) és un llac d'Austràlia, el major de centenars d'efímers llacs salins escampats per tot el territori d'Austràlia Occidental i el Territori del Nord. La imatge de satèl·lit documenta l'aparença de les parts seques de l'oest d'Austràlia, amb el Gran Desert Sorrenc, el desert de Gibson i el desert de Tanami.
El llac Mackay té aproximadament 100 quilòmetres d'est-oest i de nord a sud. Les àrees més fosques del jaç del llac són indicatives d'algun tipus de vegetació del desert o d'algues, en zones amb una mica d'humitat en els sòls del llac sec i en depressions on es produeix acumulació d'aigua. En aquest entorn àrid, les sals i altres minerals són portats a la superfície a través de l'acció capil·lar causada per l'evaporació, la qual cosa produeix la superfície reflectora blanca. Són visibles diversos pujols marrons disperses en la meitat oriental del llac i crestes de sorra orientades est-oest en la part sud.
El llac Mackay ocupa un lloc destacat en les narratives dels somnis dels aborígens del desert de l'Oest. Les principals narracions mitològiques sobre els seus orígens poden ser agrupades en tres temes diferents, tots els quals contenen referències a un feroç incendi forestal que va devastar la terra i va formar el llac.
El llac és el llac més gran d'Austràlia Occidental i té una superfície de 3494 km².
El llac, conegut com a Wilkinkarra per la població indígena local, va ser el bressol de destacats artistes indígenes, com Linda Syddick Napaltjarri.

## Vegeu també

* Llac salí

## Notes

* ↑ National Aeronautics and Space Administration.
* ↑ Graham, L.D. (2003) The Creation of Wilkinkarra (Lake Mackay) en «Pintupi/Kukatja Dreamings», Australian Aboriginal Studies 2003/1, 30-38. Abstract.
* ↑ «Còpia arxivada», 2009. Arxivat de l'original el 2009-02-26. [Consulta: 4 desembre 2016].
* ↑ Birnberg, Margo; Janusz Kreczmanski. Aboriginal Artist Dictionary of Biographies: Australian Western, Central Desert and Kimberley Region. Marleston, South Australia: J.B. Publishing, 2004, p. 216. ISBN 1-876622-47-4.
# René Hooghiemster

René Hooghiemster (Tytsjerksteradiel, 30 de juliol de 1986) és un ciclista neerlandès, professional des del 2007 i actualment a l'equip Baby-Dump Cyclingteam.

## Palmarès

* 2010
** 1r a la Parel van de Veluwe
* 2011
** 1r a la Baronie Breda Classic
** Vencedor d'una etapa al Tour de Loir i Cher

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Onada de violència israeliano-palestina de la primavera 2015

L'onada de violència israeliano-palestina de la primavera del 2015 fa referència als greus incidents (manifestacions amb projecció de pedres i petits objectes explosius, repressió amb gas lacrimogen i bales de cautxú, assassinats o intents d'assassinats d'israelians amb armes de foc o armes blanques, neutralització dels agressors palestins amb militars o linxatge amb passants, tirs contra manifestants palestins contraris a les colònies…) entre palestins i israelians a partir del setembre del 2015.

## Antecedents

Invocant la voluntat del govern israelià de modificar l'statu quo al Mont del Temple (intenció contínuament desmentida pel govern israelià), les manifestacions palestines es van intensificar.

## L'onada de violència

El 1r d'octubre, una parella d'israelians és assassinada dins del seu cotxe en presència de quatre nens a Cisjordània. L'onada de violència s'intensifica llavors degut a la recerca dels culpables. Moren israelians per arma blanca, cosa que fa pensar en una intifada dels ganivets, amb trets contra la Franja de Gaza. Les manifestacions provoquen aldarulls entre les forces de l'ordre israelianes i els manifestants.
A la segona meitat del 2015, hi va haver de mitjana tres atacs palestins per dia. Va disminuir a un per dia el 2016, però va continuar en aquest nivell durant mesos.

## Conseqüències

Entre octubre de 2015 i març de 2016 es van produir 211 apunyalaments o intents d'apunyalament d'israelians per part de palestins, 83 trets i 42 atacs amb cotxes que van matar 30 israelians i dos nord-americans. Més de 200 palestins van ser assassinats per les forces de seguretat israelianes, 130 d'ells mentre suposadament portaven a terme atacs contra israelians.

## Referències

* ↑ Gregg Carlstrom. How Long Will Israel Survive?: The Threat From Within. Oxford University Press, 1 novembre 2017, p. 13–. ISBN 978-0-19-087431-5.
* ↑ «Israel-Palestine: outlook bleak as wave of violence passes six-month mark», 31-03-2016.

## Enllaços externs

* http://www.haaretz.com/israel-news/.premium-1.680118
* http://www.dailynews.com/general-news/20151019/latest-violence-in-israel-and-palestine-marked-by-lone-wolf-attacks
* http://www.aa.com.tr/en/world/palestinian-lone-wolves-lack-leadership-experts/447809
# La Creu (Olius)

La Creu és una masia situada al municipi d'Olius, a la comarca catalana del Solsonès. La finca és de propietat privada, però un parell de convenis signats el 1982 i el 1994 deixen 160 m² a disposició de l'Ajuntament de Solsona. Aquest espai es fa servir per a equipaments de telecomunicacions.

## Referències

* ↑ «Solsona, Riner i Odèn firmen un conveni per compartir la instal·lació de telecomunicacions de la Creu». Regió 7, 10 desembre 2020. [Consulta: 26 desembre 2021].
# Murphy (Missouri)

Murphy és una concentració de població designada pel cens dels Estats Units a l'estat de Missouri. Segons el cens del 2000 tenia 9.048 habitants.

## Demografia

Segons el cens del 2000, Murphy tenia 9.048 habitants, 3.463 habitatges, i 2.489 famílies. La densitat de població era de 880 habitants per km².
Dels 3.463 habitatges en un 35,4% hi vivien nens de menys de 18 anys, en un 55,1% hi vivien parelles casades, en un 11,9% dones solteres, i en un 28,1% no eren unitats familiars. En el 22,1% dels habitatges hi vivien persones soles el 7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3,05.
Per edats la població es repartia de la següent manera: un 26,5% tenia menys de 18 anys, un 8,8% entre 18 i 24, un 32,6% entre 25 i 44, un 22,3% de 45 a 60 i un 9,7% 65 anys o més.
L'edat mediana era de 35 anys. Per cada 100 dones de 18 o més anys hi havia 93,6 homes.
La renda mediana per habitatge era de 42.430 $ i la renda mediana per família de 48.060 $. Els homes tenien una renda mediana de 35.373 $ mentre que les dones 25.630 $. La renda per capita de la població era de 20.374 $. Entorn del 4,5% de les famílies i el 5,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Murphy». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Murphy». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Na Dúnaibh

Na Dúnaibh (en anglès Downings) és una vila d'Irlanda, al comtat de Donegal, a la província de l'Ulster. Es troba a la Gaeltacht an Láir, a la península de Rosguill. L'origen del nom és ambigu i podria referir-se a la quantitat de fortificacions al turons de la zona, o podria ser un hibernicització del nom anglès, per descriure les dunes de sorra que connecten la península amb el continent.

## Economia

Na Dúnaibh solia ser un important port pesquer amb una substancial flota d'areng. Avui, però, l'economia sobreviu en el turisme, i només tres vaixells es guanyen la vida al mar de manera tradicional. Situat com està a Sheephaven Bay, un dels ancoratges dels més segurs a la costa nord-oest d'Irlanda, Na Dúnaibh ha començat a atendre els pescadors esportius internacionals, el nord-oest d'Irlanda d'estar a la ruta de migració de tonyina vermella i altres espècies de caça.

## Història

El 2007, els bussos locals van recuperar un canó de proa del SS Laurentic. El canó està muntat al costat del moll de Na Dúnaibh.

## Personatges

* Philip Boyce, Bisbe de Raphoe
* Maxi Curran, entrenador de futbol gaèlic

## Referències

* ↑ Downings village. Placenames Database of Ireland. Retrieved: 2011-12-19.
* ↑ Downings townland. Placenames Database of Ireland. Retrieved: 2011-12-19.
* ↑ Placenames (Ceantair Ghaeltachta) Order 2004.
* ↑ «Maxi Curran takes up reins as U-21 manager». , 21-01-2012 [Consulta: 21 gener 2012]. «Curran from Downings and a member of Jim McGuinness's senior management team, takes over from McGuinness who stepped down at the end of last season.» Arxivat 2013-02-17 at Archive.is

## Enllaços externs

* Downings GAA Club
# Premis Ondas 1973

Els Premis Ondas 1973 van ser la vintena edició dels Premis Ondas, atorgats el 1973. En aquesta edició es diferencien les categories: Premis Nacionals de ràdio, nacionals de televisió, locals, internacionals de ràdio i televisió, hispanoamericans i especials.

## Nacionals de ràdio

* Modesto Higueras per Cátedra de RNE
* Manuel Uroz de Radio Barcelona
* Formidables Pro-Managua de la cadena SER
* Hora 25 de la cadena SER
* Operación abuelo de REM
* Radio gaceta de los deportes de RNE
* Rogelio J. Vega de Radio Ecca de Las Palmas
* Ciclo de arte de la Universidad Menéndez Pelayo de REN

## Nacionals de televisió

* Miguel de la Quadra-Salcedo de TVE
* Ángel García Dorronsoro de TVE
* Antonio Mercero de TVE
* Ramón Díez de TVE

## Internacionals de ràdio

* La ràdio-el teu àngel de Polònia
* Can time go bakwards? de BBC (Gran Bretanya)
* Com escoltar la ràdio d'Hongria
* Jean-Pierre Foucault de Ràdio Montecarlo (Mònaco)

## Internacionals de televisió

* Turkisch in Rotterdam d'AVRO TV (Holanda)
* La Suisse et la guerre 1939-1945 de SSR-TV (Suïssa)
* El Mar del Nord no admet propines de Radio TV Colònia (Alemanya)
* Henri de Turenne i Jean-Louis Guillaud d'ORTF (França)

## Hispanoamericans

* Cecilia Martínez (locutora) de Venevisión, canal 4 Caracas (Veneçuela)
* Cadena Caracol en el seu XXV aniversari (Colòmbia)
* Radio Fides de La Paz (Bolivia)
* Panorama Hispánico de Radio Nacional Rosario (Argentina)
* Festival de l'OTI

## Especials

* Escola Oficial de Radiodifusió i Televisió
* Millor programa cultural: Encuentros sobre el lenguaje de Televisión S A (Mèxic)
* Maria Luisa Boncompagni de RAI (Itàlia)

## Referències

* ↑ El día -14, entrega de los premios "Ondas" 1973, La Vanguardia, 10 de novembre de 1973

## Enllaços externs

* Pàgina web oficial dels Premis Ondas Arxivat 2019-05-06 a Wayback Machine.
# Llac Lovozero

El llac Lovozero (rus: Ловозеро; sami skolt: Luujäuʹrr; finès: Luujärvi; sami septentrional: Lujávri) és un llac que es troba a la Península de Kola, a l'óblast de Murmansk, a Rússia.

## Geografia

Les seves aigües discorren cap al costaner riu Voronia, que desemboca al Mar de Barentsz. Té una superfície de 200 km², la seva profunditat mitjana és de 5,7 m, i la seva profunditat màxima de 35 m. Les fluctuacions anuals no excedeixen d'1 m, i la durada mitjana de renovació de l'aigua és del voltant de deu mesos. El llac té una costa molt agitada i nombroses illes i penínsules. La regió muntanyenca que voreja el llac es diu la tundra de Lovozero.
L'any 1970, es van construir dues plantes hidroelèctriques en el riu Voronia, a Serebriansk, a uns 100 km riu avall del llac. La presa crea un embassament en el riu, la superfície del qual es troba en el mateix nivell que el llac Lovozero, donant com a resultat la transformació de les dues masses d'aigua en una sola.

## Enllaços externs

* El llac Lovozero a WikiMapia
# Residència de les Terres Altes de Padang

La residència de les Terres Altes de Padang (Residentië Padangsche-Bovenlanden) fou una subdivisió administrativa de Sumatra sota domini holandès. Formava part del govern de la Costa Occidental, amb capital a Padang (població sota domini holandès des de 1819).
Dins de la residència hi va arribar a haver el 1857 fins a 35 territoris. El 1905 es va reorganitzar i les subdivisions van quedar reduïdes a onze:
* Galugur III Koto di Ilir/Ilir
* Kampar Mangut Tunggul
* III Koto Si Blimbing
* V Koto
* XII Koto
* Mampat Tunggul
* Muaro Sungai Lolo VI Koto
* Si Lajang
* Tambang
* Tarantang
* Sungai Pagu

## Referències

* A. Flicher, Les Etats princiers des Indes néerlandaises, Dreux 2009
# Murphy (Texas)

Murphy és una població dels Estats Units a l'estat de Texas. Segons el cens del 2000 tenia 3.099 habitants.

## Demografia

Segons el cens del 2000, Murphy tenia 3.099 habitants, 1.030 habitatges, i 909 famílies. La densitat de població era de 227,9 habitants/km².
Dels 1.030 habitatges en un 47,1% hi vivien nens de menys de 18 anys, en un 82,3% hi vivien parelles casades, en un 3,3% dones solteres, i en un 11,7% no eren unitats familiars. En el 8,9% dels habitatges hi vivien persones soles l'1,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,01 i el nombre mitjà de persones que vivien en cada família era de 3,22.
Per edats la població es repartia de la següent manera: un 29,7% tenia menys de 18 anys, un 5,1% entre 18 i 24, un 37,8% entre 25 i 44, un 22,4% de 45 a 60 i un 5% 65 anys o més.
L'edat mediana era de 34 anys. Per cada 100 dones de 18 o més anys hi havia 98,3 homes.
La renda mediana per habitatge era de 83.547$ i la renda mediana per família de 87.214$. Els homes tenien una renda mediana de 61.354$ mentre que les dones 41.172$. La renda per capita de la població era de 31.149$. Aproximadament l'1,1% de les famílies i l'1,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Murphy». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Murphy». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Musaranya de Kenya

La musaranya de Kenya (Crocidura zaphiri) és una espècie de mamífer eulipotifle de la família de les musaranyes (Soricidae). que viu a Etiòpia i Kenya.

## Referències

* ↑ The Taxonomicon (anglès)
* ↑ Gerrie, R.; Kennerley, R. (2016). "Crocidura zaphiri (errata version published in 2017)." 2016 Llista Vermella de la UICN. Unió Internacional per a la Conservació de la Natura, edició 2016. [Consulta: 4 abril 2023]

## Enllaços externs

* BioLib (anglès)